Human Rights Watch
Järjestö perustettiin vuonna 1978 nimellä Helsinki Watch tarkkailemaan Neuvostoliiton ihmisoikeustilannetta suhteessa Helsingin sopimukseen. Järjestön kasvaessa sen yhteyteen perustettiin uusia "tarkkailukomiteoita" muita maailman osia varten. Vuonna 1988 kaikki komiteat yhtyivät uuden nimen alle Human Rights Watchiksi.
Forum 18
Forum 18 on norjalainen ihmisoikeusjärjestö, joka pyrkii edistämään uskonnonvapautta. Järjestön nimi juontuu ihmisoikeuksien yleismaailmallisen julistuksen 18. artiklasta. Forum 18 tiivistää artiklan seuraavasti:Järjestön vuonna 2003 perustama kristillinen uutispalvelu, Forum 18 News Service, pyrkii tiedottamaan puolueettomasti, totuudellisesti ja nopeasti uskonnonvapauteen kohdistuvista uhkista ja toimista uskonnosta riippumatta. Uutispalvelu keskittyy pääasiassa entisen Neuvostoliiton valtioihin, kuten Valkovenäjään, Keski-Aasiaan ja Itä-Eurooppaan, mutta se on julkaissut raportteja myös Kosovosta, Serbiasta, Turkista, Burmasta, Kiinasta (mukaan lukien Xinjiang), Laosista, Mongoliasta, Pohjois-Koreasta ja Vietnamista.